stanford-oval/wikipedia huggingface dataset:
יואב מרדכי
הערות שוליים

↑  לילך שובל, דובר צה"ל הבא: תא"ל יואב (פולי) מרדכי, באתר ישראל היום, 21 במרץ 2011
↑  אמיר בוחבוט, ימי התשובה של צה"ל, באתר nrg‏, 12 באוקטובר 2005
↑  ב. ניסני, ‏דובר צה"ל הבא: תת-אלוף יואב מרדכי, באתר כיכר השבת, 20 במרץ 2011
↑  מתאם פעולות חדש לממשלה ביו"ש: תא"ל מרדכי, באתר ערוץ 7, 13 בנובמבר 2013
↑  ניר דבורי, ‏חידת מרדכי: "פולי מלך פלסטין", באתר ‏מאקו‏, 21 בדצמבר 2017
↑  אסף גבור, "פולי מרדכי הוא הנשיא של העם הפלסטיני", באתר nrg
↑  דניאל סיריוטי, "פולי מרדכי – הנשיא הפלשתיני" | ישראל היום, באתר ישראל היום, 25 בספטמבר 2017
↑  מערכת וואלה! חדשות‏, קרב ההסברה: צפו באלוף מרדכי משיב לשאלות בערבית, באתר וואלה, 13 ביולי 2014
↑   ג'קי חורי, פערים בין הצדדים, חמאס מאיים "לשתק את ישראל", באתר TheMarker‏, 7 באוגוסט 2014
↑  איתמר אייכנר, שטייניץ: "אתה מקבל הוראות מאבו מאזן", האלוף מרדכי: "כן, אני מצדיע לו", באתר ynet, 12 ביוני 2017
1 2  אריאל כהנא, שרים נגד אלוף פולי מרדכי: "מוליך שולל את הקבינט", באתר nrg
↑  חיים לוינסון, נתניהו לשרי הליכוד: הפסיקו לתקוף את קציני צה"ל, הם לא קובעים מדיניות, באתר הארץ, 19 ביוני 2017
↑   יהונתן ליס, ליברמן: הנחיתי את מתאם הפעולות בשטחים לא לפגוש פוליטיקאים שתקפו אותו, באתר הארץ, 26 ביוני 2017
↑  גילי כהן, פרסום ראשון: מתאם הפעולות בשטחים ביקר בחשאי בירדן, ‏02 בנובמבר 2017
↑  ניר דבורי, ‏יואב (פולי) מרדכי סיים את תפקידו, באתר ‏מאקו‏, 1 במאי 2018
↑    אלכס פישמן, פולילנד, באתר "ידיעות אחרונות", 3 במאי 2018
↑  אמיר בוחבוט‏, עם אבן מסוריה על המדים: מפעיל הסוכנים ששינה את המזרח התיכון, באתר וואלה, 4 במאי 2018
↑  ארז הראל‏, "איך מסבירים לאורי מי זה אבא שלה?": סא"ל רועי יוסף מרדכי הובא למנוחות, באתר וואלה, 7 בינואר 2024
↑  רונן דמארי, אנשי גינס יכריעו: האיש הזקן בעולם מישראל?, באתר nrg‏, 11 בפברואר 2010
| --- | --- |
בקרת זהויות :  NLI: 987007375686905171  VIAF: 36151715583013780959   WorldCat (עם VIAF): 36151715583013780959 
יואב מרדכי בעת מינויו לדובר צה"ל יחד עם הרמטכ"ל בני גנץ וקודמו בתפקיד אבי בניהו
האלוף מרדכי (משמאל) לצד מוטי יוגב בעת דיון בוועדת החוץ והביטחון
יואב מרדכי מציג בפני שליח הממשל האמריקאי למזרח התיכון, ג'ייסון דב גרינבלט, קסאמים שנפלו בשטח ישראל, אוגוסט 2017
יואב מרדכי עם שר החוץ ההולנדי, האלבה זיילסטרה (אנ') שביקר במשקף ההולנדי אשר נתרם על ידי ממשלת הולנד במעבר הגבול גשר אלנבי, ינואר 2018
ספיד (משחק קלפים)

משחק הקלפים ספיד המכונה גם ספידי הוא משחק לזוג שחקנים (או יותר). מטרת המשחק היא להיפטר מכל הקלפים, לפני שהיריב עושה זאת.
חלוקה וסידור התחלתי

כל שחקן מקבל מחצית מחפיסת קלפים אחת. אם משחקים עם שתי חפיסות, כל שחקן מקבל חפיסה. סידור הקלפים הוא משמאל לימין. כל שחקן מניח חמש ערימות קלפים בסדר הבא:
ערימה ראשונה (קלף אחד) - קלף אחד גלוי (עם הפנים כלפי מעלה).
ערימה שנייה (שני קלפים) - קלף אחד גלוי ומתחתיו קלף אחד לא גלוי (עם הפנים כלפי מטה).
ערימה שלישית (שלושה קלפים) - קלף אחד גלוי ומתחתיו שני קלפים לא גלויים.
ערימה רביעית (ארבעה קלפים) - קלף אחד גלוי ומתחתיו שלושה קלפים לא גלויים.
ערימה חמישית (חמישה קלפים) - קלף אחד גלוי ומתחתיו ארבעה קלפים לא גלויים.
הנחיות:
אם יש שני קלפים גלויים (או יותר) מאותו סוג, מניחים אותם זה על גבי זה באחת הערימות והופכים את הקלף עליון בערימה/ות האחרת/ות.
אם אחד הקלפים (או יותר) הגלויים הוא ג'וקר (וגם מלך, בגרסה נוספת של המשחק), מניחים אותו בערימה נפרדת (שישית).
כאשר יש שלישייה המפסיד לוקח את השלישייה[דרושה הבהרה]
מהלך המשחק

לאחר שסודרו הקלפים כאמור לעיל, כל שחקן מניח קלף במרכז זה לצד זה, כך שלכלל השחקנים יש קופה אחת (קופה ראשית לכולם) לאחר מכן מתחילים השחקנים להניח קלפים על השניים שנפתחו על פי החוקיות הבאה - על הקלף להיות עוקב או קודם לעליון שבמרכז.
אין תורות במשחק, כל אחד מניח את הקלפים במהירות האפשרית (מכאן שמו: "ספיד" - מהירות באנגלית). כאשר מניח השחקן קלף הוא רשאי לפתוח (להפוך לגלוי) את העליון בערימה ממנה נלקח הקלף המונח. כאשר נגמרת אחת הערימות שבראשות השחקן הוא רשאי לקחת את אחד הגלויים ולצור ערימה חדשה, וכך לגלות את הבא בתור באחת הערימות המלאות. כמו כן, במקרה שהשחקן פותח קלף, והקלף זהה לקלף בערימה אחרת, הוא רשאי להעביר את הקלף לערימה השנייה עם הקלף הזהה ולפתוח קלף נוסף.
כאשר אחד השחקנים מסיים את קלפיו הוא צריך ״ללחוץ״ על אחת הערימות מבין הערימות שבמרכז (עליהן הונחו הקלפים) בלי לבדוק את הגובה שלהן במטרה לבחור את הערימה הקטנה ולצרף אותה לקופה שבימינו  כך נמשך המשחק מספר סיבובים עד אשר לאחד השחקנים נגמרים כל הקלפים ובמקרה זה בסוף הסיבוב על השחקן ללחוץ על המקום שבו הונחה הערימה מלפני כן (שעכשיו היא מקום ריק) ובכך לנצח במשחק (כולם או מונחים במרכז בתום הסיבוב או אצל יריבו).
אם לשחקן אין מספיק קלפים לסידור מלא בתחילת הסיבוב הוא מסדר על פי אותה מתכונת עד לשלב שבו נגמרים הקלפים. כל הקלפים העליונים גלויים.
אם לשני השחקנים אין יותר תנועות אפשריות על פי החוקיות, כל אחד מהם מניח במקביל קלף מן הקופה על הערימה שלו וממשיכים במשחק. אם לאחד השחקנים יש קלף והוא לא רוצה להניח אותו על הקופה שנוצרה אי אפשר לפתוח קלף חדש.
בגרסה עם הג'וקרים, מותר לשים את הג'וקר על כל קלף, ועליו מותר לשים כל קלף.
בגרסה נוספת של המשחק, כאשר רק שני קלפים של השחקן גלויים הוא רשאי לקחת אותם אל ידו, ובכך להסתיר אותם משאר המשתתפים (רק אם אין לשחקן עוד קלפים לפתוח).
ניתן לשחק שבמקרה ולשחקן יש שלושה קלפים של אותו מספר הוא יכול לשרוף אותם[דרושה הבהרה]. השחקן לא חייב לשרוף את הקלפים זו בחירתו האישית.
לפי החוקים, כל שחקן רשאי לשים רק קלף אחד ביד אחת. כלומר, אסור לשחק בשתי ידיים, וכן אסור להחזיק יותר מקלף אחד ביד.
ספיד סיני

גרסה נוספת של המשחק נקראת ״ספיד סיני״. בגרסה זו פותחים בתחילת המשחק רק 4 קלפים שפניהם כלפי מעלה (פתוחים), בלי קלפים תחתיהם. הצמצומים בין הקלפים הזהים וכן עם הג'וקר הם כמו בספיד הרגיל. במהלך המשחק שומרים כל הזמן על 4 ״קופות״ פתוחות, והמנצח הוא הראשון שגמר את קלפיו (השאר כמו בספיד הרגיל).
קרן הינד רג'ב

קרן הינד רג'ב (באנגלית: Hind Rajab Foundation, או בקיצור: HRF) היא קרן משפטית אנטי-ציונית, שמגישה תביעות נגד חיילי צה"ל בגין פעולותיהם במלחמת חרבות ברזל. הקרן היא סניף של הארגון הבלגי-המוסלמי תנועת ה-30 במרץ (על שם יום האדמה, אשר חל ב-30 במרץ 1976). היא קרויה על שם הינד רג'ב, ילדה פלסטינית בת 6 שככל הנראה נהרגה מירי כוחות צה"ל ב-29 בינואר 2024, בעת הלחימה ברצועת עזה במלחמת חרבות ברזל.
הקרן נוסדה בידי דיאב אבו ג'אג'ה וכרים חסון, שני פעילים פוליטיים בלגים-לבנונים. עורך הדין שלה הוא הרון רזא. מייסדי הארגון הואשמו בעבר בתמיכה בטרור, באנטישמיות, בהגחכת השואה ובשאיפה "למחוק" את מדינת ישראל.
הארגון

קרן הינד רג'ב שוכנת בעיר מולנבק השוכנת בתחומה של המטרופולין בריסל, ורשומה כמוסד ללא כוונת רווח בבלגיה. מאז התמרון הקרקעי ברצועת עזה שהחל בעקבות טבח שבעה באוקטובר, הקרן הגישה כתריסר תביעות נגד חיילים בעלי אזרחות אירופאית ששירתו בצה"ל. לדברי עו"ד הרון רזא, מטרתה היא "להעמיד לדין את כל מי שאחראי במישרין או בעקיפין לפשעי מלחמה ולרצח עם בעזה, ולבסוף לכלוא אותו מאחורי סורג ובריח".
מייסדי הארגון > דיאב אבו ג'אג'ה

ג'אג'ה הוא מוסלמי שיעי מלבנון המפרסם מאמרי דעה בעיתון הלבנוני אל-אח'באר המזוהה עם ארגון הטרור חזבאללה.
בצעירותו עבר אימונים צבאיים בחזבאללה, ובשנת 2000 יסד את ארגון "הליגה הערבית-אירופית" שהואשם מאוחר יותר באנטישמיות ובהכחשת השואה.
בשנת 2002 הואשם יחד עם כמה ממנהיגי "הליגה הערבית-אירופית" על ידי בית המשפט בבלגיה במעורבות באלימות, ובליבוי תסיסת הרוחות באנטוורפן אחרי רצח צעיר מוסלמי .
ג'אג'ה תומך טרור ותומך במאבק מזוין נגד אזרחים ישראל. בשנת 2006 הודיע שהוא חוזר ללבנון כדי להצטרף ללחימה נגד ישראל. בשנת 2009 סורבה כניסתו לבריטניה בגלל עמדותיו הרדיקליות. בעבר כתב טור בעיתון הבלגי השמאלי דה סטנדרד, אך הטור בוטל לאחר הבעת תמיכה פומבית בפיגוע הדריסה בטיילת בארמון הנציב.
מייסדי הארגון > כרים חסון

כרים חסון שימש ראש "הליגה הערבית-אירופית". בשנים בהם עמד בראשות הליגה, הורשע הארגון בבית משפט בהולנד בהפצת תוכן מכחיש השואה, ובהפגנה שיזמה הליגה באנטוורפן הושמעו קריאות לרצח יהודים.
מאבק משפטי נגד חיילי צה"ל ותיירים ישראלים

באוקטובר 2024, הגישה הקרן קובלנה בבית הדין הפלילי הבין לאומי בהאג (ICC), נגד יותר מ-1,000 חיילי צה"ל.
בנובמבר 2024 הגישה קובלנה נגד אוהדי מכבי תל אביב שטסו לצפות בקבוצתם משחקת נגד אייאקס באמסטרדם, ובעצמם ספגו נאצות ומכות.
לאחר שנשיא מדינת ישראל יצחק הרצוג הודיע במרץ 2024 כי בכוונתו לבקר בהולנד, דחק רזה ברשויות המשפטיות בהולנד לעצור את הרצוג על חלקו במלחמה בעזה.
הקרן המשפטית של התנועה, שנקראה על שם הינד רג'ב שנהרגה מאש צה"ל, הגישה בינואר 2025 תיק נגד חייל צה"ל שלחם ברצועת עזה לאחר שניצל מהטבח בפסטיבל נובה לטענתם, בסרטונים שהגיעו לידי הקרן נראה החייל משתתף בהשמדת רכוש אזרחי בעזה, ועו"ד מאירה פינהיירו הביאה את המקרה לבית המשפט בברזיל, שם נפש החייל באותה העת. משרד החוץ ומשרד התפוצות הישראלים סייעו לחייל לברוח לארגנטינה, ומשם לישראל, וחשפו בפני הרשויות בברזיל את זהותם ועברם של העומדים בראשות הארגון, מה שהוביל למשיכת ידה של המשטרה המקומית מהמשך טיפול בתיק.
הערות שוליים

1 2 3 4  תחקיר משרד התפוצות, Special Report The Hind Rajab Foundation (HRF) January 2025, משרד התפוצות, ‏7 בינואר 2025
↑  "France: No probe into dual-nationals serving in IDF". The Muslim News. נבדק ב-2025-01-06.
↑  "President Herzog faces calls for arrest on upcoming Netherlands visit". The Jerusalem Post | JPost.com (באנגלית). 2024-03-07. נבדק ב-2025-01-06.
↑  London, Oliver Mizzi ــ. "Dutch Israeli soldier serving in Gaza to be sued by activist". The New Arab (באנגלית). אורכב מ-המקור ב-2024-12-19. נבדק ב-2025-01-06.
↑  "Secret Israeli gov't report exposes Dutch anti-Israel sentiment spiraling out of control". The Jerusalem Post | JPost.com (באנגלית). 2024-11-08. נבדק ב-2025-01-06.
1 2  VRT NWS, De Standaard stopt met de column van Abou Jahjah, vrtnws.be, ‏2017-01-09 (בהולנדית)
1 2  Voice of Iraq | Belgian newspaper De Standaard fires Arab author Dyab Abou Jahjah, web.archive.org, ‏2017-01-10
↑  aboujahjah, web.archive.org, ‏2003-02-20
↑  AEL spot met holocaust, De Standaard, ‏2006-02-06 (בהולנדית (פלמית))
↑  הכתובת המלאה: Bd Louis Mettewie 46, 1080 Molenbeek-Saint-Jean
↑  "Pro-Palestine group throws legal noose around dual-national Israeli soldiers". www.aa.com.tr. נבדק ב-2025-01-06.
↑  Marlise Simons, THE SATURDAY PROFILE; An Outspoken Arab in Europe: Demon or Hero?, The New York Times, ‏1 במרץ 2003
↑  AEL geen privé-militie, De Standaard, ‏2006-05-31 (בהולנדית (פלמית))
↑  Abou Jahjah roept in het Arabisch al langer op tot gewapend geweld, Joods Actueel, ‏2017-01-10 (ב־)
↑  Elgot, Jessica (2015-08-20). "Dyab Abou Jahjah: the Arab 'extremist' causing problems for Jeremy Corbyn". The Guardian (באנגלית בריטית). ISSN 0261-3077. נבדק ב-2025-01-07.
↑  רם ברנדס, אחרי המקרה בברזיל: מי עומד מאחורי הארגון שמפליל חיילי צה"ל?, באתר כאן – תאגיד השידור הישראלי, 5 בינואר 2025
↑  Soesan, Joop (2024-03-07). "President Herzog plant een bezoek aan Nederland zondag, maar mogelijk cancelt hij door oproep hem te arresteren van March 30 Movement". Israël Nieuws.nl (בהולנדית). נבדק ב-2025-01-06.
↑  אנה ברסקי,עו"ד אברהם בלוך, ‏החייל הישראלי הצליח לצאת משטח ברזיל; צו מעצר הוצא נגדו, באתר מעריב אונליין, 5 בינואר 2025
↑  Karni, Dana; Lister, Tim (2025-01-05). "Israeli soldiers face growing risk of arrest abroad after Gaza service". CNN (באנגלית). נבדק ב-2025-01-07.
↑  "Hind Rajab Foundation via X".
↑  הלוחם יובל וגדני שהיה מבוקש בברזיל נחת בישראל, באתר ערוץ 7, 8 בינואר 2025
↑  אוריאל בארי, ‏הלחץ עבד: משטרת ברזיל לא תדרוש לחקירה את החייל הישראלי, באתר "סרוגים", 7 בינואר 2025
תחנת כוח הידרואלקטרית

סכמה של תחנת כוח הידרואלקטרית
תחנת כוח הידרואלקטרית היא תחנת כוח המייצרת חשמל באמצעות זרימת מים. אנרגיה המיוצרת בתחנת כוח כזו היא אנרגיה מתחדשת, ולאחר סיום בניית תחנת כוח זו, ייצור החשמל נעשה כמעט ללא תוצרי לוואי כגון גזי חממה או פסולת המשתחררים לאוויר.
עיקרון פעולה

בתחנת כוח הידרואלקטרית, לרוב נופלים מים מפתח סכר או ממפל מים טבעי, ומסובבים טורבינה. מהטורבינה עובר הספק מכני סיבובי לגנרטור, והגנרטור ממיר את ההספק המכני הסיבובי להספק חשמלי ומשם לעמודי החשמל. אנרגיה זו מהווה אנרגיה מתחדשת, והיא השיטה הנפוצה ביותר בעולם לייצור חשמל מאנרגיה מתחדשת.
בעולם

תחנת הכוח ההידרואלקטרית הראשונה הוקמה באנגליה בשנת 1870. החל משנת 2007 תחנת הכוח הגדולה ביותר בעולם היא התחנה ההידרואלקטרית בסכר שלושת הערוצים שבסין, ומשנת 2012 היא מייצרת 22.5 גיגה-ואט.
בישראל

בישראל מספר תחנות הידרואלקטריות קטנות, המייצרות חלק זניח מתוך סך החשמל הכללי המיוצר במדינה.
בספרו של בנימין זאב הרצל, אלטנוילנד, העלה לראשונה רעיון תעלת הימים, לתחנה כזו, שתנצל את הפרש הגבהים בין ים המלח לים התיכון. מאז הרעיון נידון שוב ושוב, במספר וריאציות. מנחם בגין, כראש ממשלה, הקים צוות תכנון לתעלה. אולם התכנון לא הושלם ולא יושם.
תחנת הכוח הראשונה שסיפקה חשמל לארץ ישראל ולעבר הירדן הייתה תחנה הידרואלקטרית - התחנה בנהריים הוקמה על ידי פנחס רוטנברג ונחנכה בשנת 1932, ניצלה את מי הנהרות ירדן וירמוך להפקת 18 מגה-ואט חשמל. התחנה הושבתה במלחמת העצמאות, ולא חידשה מאז את פעילותה.
בעת תכנון המוביל הארצי תוכנן שילוב יחידת ייצור חשמל שתנצל את הפרשי הגובה של זרימת מי הירדן (התכנון המקורי) ומי הכנרת (בתכנון הסופי) למאגר אשכול בבקעת בית נטופה. תוכנית זו לא מומשה עד היום. ניצול זרימת המים מהמאגרים לצורך יצור חשמל נעשית במתקן בכפר יהושע המופעל על ידי מקורות, וישנן תוכניות להקמת מתקנים בהספק דומה במספר מקומות נוספים על ידי מקורות.
תחנת הכוח ההידרואלקטרית הראשונה בתחומי מדינת ישראל הוקמה על ידי קיבוץ הגושרים בשנת 1982 ביוזמתם, תכנונם וביצועם של שניים מחברי הקיבוץ, צביקה חבלין ומיקי שמחאי. הפרויקט מתבסס על קו המים הקיים, המוליך מים מנחל הדן לשטחים חקלאיים, תוך ניצול הפרש גובה של כ-50 מטר בין נקודת תפיסת המים לבין שדות הקיבוץ, לצורך הפקת חשמל. החשמל המופק מהתחנה משמש עד היום את הקיבוץ. הטורבינה מייצרת כ-180–210 קילו-ואט לשעה, ששקולים לכמיליון קילו-ואט לשנה. לאחר סיום הפרויקט זכה צביקה חבלין בפרס יו"ר הכנסת "על יוזמתו הברוכה לחיסכון באנרגיה בסללו דרכים חדשות בניצול מי נהרות לייצור חשמל ולהשקיה חקלאית תוך שמירה על מקורות המים ועל איכות הסביבה".
בשנת 1992 הקימה חברת מצד עתרת – המאגדת את קיבוץ כפר הנשיא עם מספר אנשי עסקים – תחנת כוח הידרואלקטרית קטנה בנהר הירדן סמוך למצד עתרת, כשני ק"מ ורבע מדרום לגשר בנות יעקב. לתחנה הספק של כ-2.6 מגהוואט. בישראל מספר תחנות כוח הידרואלקטריות בהספק קטן יותר: בעמק החולה (מפעל המים חצבאני-דן, הספק של 2.2 מגה-ואט), מתקן מקורות בכפר יהושע (0.95 מגה-ואט), ובעין הנצי"ב (4 מתקנים בהספק של 0.96 מגה-ואט). החשמל המיוצר על ידי מפעלים אלו משמש לצריכה מקומית, וחלקו נמכר לחברת החשמל או מסופק לצרכנים גדולים דרך רשת ההולכה של חברת החשמל. סך הייצור הכללי באמצעות תחנות אלו (כ־6.7 מגה-ואט) הוא זניח בהשוואה ליכולת הייצור הארצית (כ־13,000 מגה-ואט, נכון לשנת 2013).
יתרונות וחסרונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יתרונות:
לא מזהם את האוויר אחרי השלמת ההקמה וחסר סכנת זיהום קרינה.
מופעלת על ידי אנרגיית התנועה של המים
אנרגיה נקייה המיוצרת ללא תהליך בערה
נצילות גבוהה- לאנרגיה זו נצילות גבוהה סביב 90% (לעומת אנרגיית רוח בעלת 25%)[דרוש מקור].
חסרונות:
זיהום המים[דרוש מקור]
גרימה למותם של יצורים החיים במים, כמו דגים ואצות
הצפה.
השקעה התחלתית- השקעה ראשונית גבוהה כדי ליצור תחנת כוח חדשה[דרוש מקור].
כמות המשקעים בהתאם- היצור תלוי בגשמים, בעיקר באזורים מסוימים.
כל אלה גורמים למריבות רבות בין החברות שמייצרות את הסכר לבין ארגוני טבע.
הערות שוליים

↑  התחנה ההידרואלקטרית, באתר קיבוץ הנשיא
| אנרגיה מתחדשת |
| --- | --- | --- |
| אנרגיה סולארית | תא פוטו-וולטאי • פאנל סולארי • מגדל שמש • טורבינה סולארית • ארובת שרב (טכנולוגיה מוצעת) • בריכת שמש • דוד שמש • לייזרים שאובי-שמש • הליוסטט • תנור שמש |  |
| אנרגיית רוח | טורבינת רוח • טחנת רוח |  |
| אנרגיית מים | אנרגיה הידרואלקטרית • תחנת כוח הידרואלקטרית • אנרגיית גלים • אנרגיית גאות ושפל • טחנת מים • מבטשה • אנרגיה שאובה |  |
| כוחות נוספים | דלק ביולוגי (ביו דיזל) • ביוגז • אנרגיה גאותרמית |  |
| --- | --- |
בקרת זהויות :  GND: 4064745-6  LNB: 000060074  NKC: ph116600
בבונג

| בבונג |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: מורכבים
סוג:: בבונג
שם מדעי
 Matricaria ‏לינאוס, 1753
בַּבּוֹנָג (שם מדעי: Matricaria) הידוע גם בשמו הלועזי קמומיל הוא סוג של צמח חד שנתי ממשפחת המורכבים, הפורח באביב. זהו צמח ריחני, המשמש בין השאר לחליטה כמשקה, וברפואה העממית כצמח מרפא. סוג נוסף מאותה המשפחה הוא הקחוון.
אטימולוגיה

מקור השם קמומיל בשפה היוונית העתיקה, χαμαίμηλον, משם הוא התגלגל לשפה הלטינית ולאחר מכן לצרפתית. השימוש הידוע הראשון הוא בטקסט מהמאה ה-13. משמעות השם ביוונית Chamai - קרוב לאדמה; Melon - תפוח. השם המדעי קשור לסגולות המיוחסות לצמח בטיפול בבעיות גינקולוגיות. המילה Matricaria נגזרת מהמילה Matrix בלטינית, שאחת ממשמעותיה היא רחם.
תיאור ושימוש ברפואה

גובה הצמח 15–50 ס"מ, הפרח לבן או צהוב, והוא בעל ריח נעים ומיוחד. עוד בימי קדם שימש הבבונג לרפואה, וגם כיום נעשה בו שימוש ברפואה הטבעית והמודרנית.
הבבונג מכיל ריכוז שמן אתרי המופק בזיקוק מיוחד והוא בעל תכונות חיטוי נגד חיידקים ומזיקים אחרים. חליטת פרחי בבונג מיובשים נחשבת[דרוש מקור] כמועילה בטיפול כקומפרסים לעיניים דלוקות ועיפות, בעיות עיכול, כאבי מחזור, כאבי ראומטיזם, צרבת וגזים. הבבונג נחשב כמרגיע, עוזר לטיפול בבעיות שינה ובשחרור שרירים.
בבונג הגדל בר בישראל הוא צמח מוגן על פי החוק.
גלריה

איור בוטני של בבונג דו-גוני
בבונג זהוב
בבונג זהוב
Matricaria discoidea
Matricaria discoidea
הערות שוליים

↑  Henry George Liddell, Robert Scott, A Greek-English Lexicon, χα^μαί-μηλον, www.perseus.tufts.edu
↑  camomile | Etymology, origin and meaning of camomile by etymonline, www.etymonline.com (באנגלית)
↑  Matricaria Linnaeus, web.archive.org, ‏2019-01-20
↑  Chaves, P. F. P., Palloma de Almeida, S. H., Dallazen, J. L., de Paula Werner, M. F., Iacomini, M., Andreatini, R., & Cordeiro, L. M. (2020). Chamomile tea: Source of a glucuronoxylan with antinociceptive, sedative and anxiolytic-like effects. International Journal of Biological Macromolecules.
↑  Khatami Sabzevar, M., Haghighi, A. H., & Askari, R. (2017). The Effect of Short-term Use of Chamomile Essence on Muscle Soreness in Young Girls after an Exhaustive Exercise. Journal of Medicinal Plants, 2(62), 63-73.
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
| --- | --- |
בקרת זהויות :  NKC: ph867735 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
ישיבת בני צבי

| --- | --- |

 ישיבה תיכונית
 על שם:  הרב צבי יהודה קוק
 מוטו:  ישיבה קטנה תיכונית
 תקופת הפעילות:  תשנ"ז (1997) – הווה
 מייסדים:  הרב חנוך הכהן פיוטרקובסקי והרב משה שמרלינג
 שכבות לימוד:  ט' - י"ב
 מספר כיתות:  8
 בעלי תפקידים
 נשיא:  הרב זלמן ברוך מלמד
 מנכ"ל:  הרב משה שמרלינג
 ראש הישיבה התיכונית:  הרב שמואל הולשטיין
 תלמידים
 :  כ-204
 שונות
 ספרים:  מפירות ארץ הצבי
 מיקום
 מיקום:  בית אל
 מדינה:  ישראל
 קואורדינטות:  31°56′47″N 35°13′22″E﻿ / ﻿31.946416666667°N 35.222888888889°E﻿ / 31.946416666667; 35.222888888889
 http://www.bzvi.org/
  (למפת דרום השומרון מוגדלת) ישיבת בני צבי(למפת דרום השומרון רגילה) ישיבת בני צבי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת בני צבי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת בני צבי
 
ישיבת בני צבי היא ישיבה תיכונית תורנית פנימייתית בבית אל, חלק ממוסדות הישיבה הגבוהה בבית אל בראשות הרב זלמן מלמד (המשמש גם כנשיא הישיבה). סדר היום ותוכנית הלימודים בישיבה כוללים לימודי קודש אינטנסיביים, לימוד גמרא בעיון ובקיאות, לימודי תנ"ך ומחשבת ישראל, בצד לימודים כלליים לתעודת בגרות מלאה. הישיבה מכנה את עצמה "ישיבה קטנה תיכונית", כינוי המורה על כך שמטרתה לשלב בין מודל הישיבה התיכונית הרווח לבין מודל הישיבה הקטנה הלאומית, שבה לימודים לתעודת בגרות אינם חלק ממערכת הלימודים הרגילה.
תולדות הישיבה

הישיבה נוסדה בשנת ה'תשנ"ז (1997) על ידי הרב חנוך הכהן פיוטרקובסקי, על פי הדרכתו של הרב זלמן ברוך מלמד ובעידודו של הרב יהושע רוזן. החל משנת ה'תשנ"ט עמד בראשות הישיבה הרב אהרון טרופ. בשנת ה'תשע"ט התמנה הרב יורם סבג לראש הישיבה, והוא כיהן בתפקיד עד לסוף שנת הלימודים תשפ"ב. בשנת הלימודים ה'תשפ"ג הרב שמואל הולשטיין - רב בית הכנסת מגדיאל בהוד השרון החליף את הרב יורם סבג בתפקיד ראש הישיבה. מנהל התיכון הוא הרב בני במברגר.
הישיבה נקראת על שם הרב צבי יהודה הכהן קוק והולכת על פי דרכו. בישיבה לומדים כ-220 תלמידים בכיתות ט'-י"ב (את המחזור הראשון של הישיבה סיימו בשנת ה'תש"ס 14 בוגרים, כיום כל מחזור הוא בממוצע כ־50 תלמידים). הישיבה שמה דגש מיוחד על לימודי גמרא בעיון ובקיאות נרחבת שמתבטא בכך שלימודי הגמרא כל יום מתחילים ב08:45 ומסתיימים ב16:50, קצב הלימוד הוא דף גמרא אחד ביום בבקיאות ובין עמוד לדף בשבוע בעיון, בליווי חזרות מרובות וקבועות על הדפים הנלמדים. למרות כמות לימוד הגמרא המרובה בישיבה עושים בגרות מלאה וכמעט כל התלמידים עושים זאת. שנת הלימודים בישיבה מורחבת מעבר ללוח הסטנדרטי של משרד החינוך. היא מתחילה בשבוע הראשון של אלול ומסתיימת בי"ז בתמוז. חלק מהתלמידים מוסיפים מרצונם שבוע של לימודים בחופש המכונים "ישיבת בין הזמנים" ובו הם מזמינים רבנים שונים להעביר שיעורים, ועורכים לימודים נוספים. הישיבה ממשיכה את הקו האידאולוגי של ישיבת בית אל וכמעט כל הרבנים בישיבה הם בוגרי ישיבת בית אל.
תולדות הישיבה > ראש הישיבה

ראש הישיבה הוא הרב שמואל הולשטיין, בוגר ישיבת בית אל, בעבר שימש כר"מ בבני צבי ועזב בשביל להקים את הגרעין התורני בהוד השרון.
כיום הוא משמש כראש ישיבת בני צבי ורב הגרעין בהוד השרון.
פרסומים

בשנותיה הראשונות הוציאו תלמידי מחזור א' חוברות של מאמרים תורניים בשם "עטרת צבי" וכן סדרת קונטרסים בשם "פירות ארץ הצבי".
עלון הישיבה נקרא 'פשיטא', והוא מחולק לתלמידי הישיבה בכל שבת ישיבה (פעם בשבועיים). הפשיטא נערכת על ידי תלמידי השביעית.
הרב שמואל הולשטיין
רמי גרינברג

רמי גרינברג (נולד ב-18 במאי 1978) הוא עורך דין, פוליטיקאי ואיש ציבור ישראלי, המכהן כראש עיריית פתח תקווה.
ביוגרפיה

גרינברג נולד במושב נווה ירק שבשרון, וגדל בפתח תקווה, בבית דתי־לאומי. למד בבית ספר ממ"ד, אמי"ת גוש דן, במגמת ביוטכנולוגיה. בגיל 14 נבחר לשמש כיו"ר תנועת נוער הליכוד בעיר, ובגיל 16 נבחר לתפקיד יו"ר נוער הליכוד הארצי. טרם שירותו הצבאי, התנדב בארגון לתת. שירת כלוחם בחיל ההנדסה הקרבית בגדוד 601. עם שחרורו התגייס למשטרה למשך כשנתיים, ושימש בין היתר כבלש. לאחר מכן, למד משפטים וסיים בהצטיינות לימודים לתואר ראשון במשפטים במכללת המרכז האקדמי שערי משפט שבהוד השרון, והתמחה בתחום המשפט הפלילי.
רמי הינו רס״ן במי׳ל בחטיבה 55 של חיל הצנחנים .
ביוגרפיה > קריירה ציבורית ופוליטית

בין 2003 ל-2006 עבד במחלקת הביטחון בעיריית הוד השרון, ומשנת 2004 היה חבר בוועדה לענייני דת במועצה האזורית דרום השרון. בין 2007 ל-2009, היה עוזרו של מנכ"ל עיריית פתח תקווה דני סוויסה. ב-2012, כיהן כמנהל אגף תיאום, קידום ובקרה בעירייה, במשך כחצי שנה, עד שהודח בהוראת משרד הפנים, משום שלא עמד בתנאי הסף למכרז. לאחר מכן שימש כיועצו של ראש העיר, יצחק אוחיון, למשך מספר חודשים. תפקידו האחרון כעובד ציבור, בשנת 2013, היה מנהל האגף לקידום המערכות הציבוריות. בסיומה של שנה זו, נבחר כחבר מועצה מטעם סיעת "הליכוד".
בבחירות המקומיות שנערכו ב-2013, התמודד גרינברג הן לראשות העיר והן למועצת העיר כיושב ראש סיעת "הליכוד". בבחירות למועצת העיר, "הליכוד" בראשות גרינברג קיבלה שני מושבים. בבחירות לראשות העיר, סיים גרינברג במקום השלישי עם 21.38% מהקולות. בסיבוב השני, שהתקיים בין אורי אהד לבין איציק ברוורמן, הודיע גרינברג על תמיכתו באהד. עם זאת, לבסוף ברוורמן נבחר וגרינברג פנה לאופוזיציה – בה הוא בלט במשך כל הקדנציה.
ביקורת וחשד לפלילים

ב-2021, נמתחה ביקורת על התנהלותו הפוליטית של גרינברג. נטען שבניגוד לחוק הבחירות, הוא השתמש בכספי ציבור כדי לפרסם את הישגיו על שלטי חוצות ומודעות אבל; שהוא מטיל על האופוזיציה הגבלות קשות; שוועדת הביקורת בעירייה מורכבת מחברי קואליציה, בניגוד לתקנות; ואף שאיים בתביעה על תושבים, שהעבירו עליו ביקורת. תחקיר נוסף שפורסם, עוד באותה השנה, העלה נגד גרינברג טענות על גזענות, איומים על תושבים והתנהלות פסולה לכאורה בהשתתפות מס הכנסה ברדיפת תושבים. על פי התחקיר, כאשר גילה גרינברג שדירה הושכרה לעובדים זרים ממולדובה, בעלי אישורי שהיה חוקיים, הוא שלח פקחים לדירה, התקשר לבעל הדירה, וניסה לשכנעו להוציא את העובדים ממנה. כשבעל הנכס לא נענה, גרינברג איים כי ישנה את סיווגו למלונית כדי שהבעלים ישלם ארנונה גבוהה יותר.
ב-13 ביולי 2022, פורסם כי גרינברג נחקר במשטרה בחשד של עבירות מרמה והפרת אמונים, סחיטה באיומים, שימוש לרעה בכוח המשרה, לקיחת שוחד וקשירת קשר לביצוע פשע. החקירה בוצעה לאחר שתושב העיר ויריבו הפוליטי, ירון קדושים, הגיש נגדו תלונה במשטרה בטענה כי גרינברג איים לפטר את רעייתו, עובדת העירייה, אם לא יחדול מפעילותו הפוליטית נגד גרינברג.
ב-10 באוגוסט נעצר גרינברג לימים אחדים, לאחר שעלה חשד כי קיבל מאות אלפי שקלים וציוד יקר ערך ממשה סעדון ורון עומייסי במהלך הבחירות לראשות עיריית פתח תקווה ב-2018, בתמורה להבטחתו של גרינברג כי יפעל לקידום ענייניהם הכלכליים אם ייבחר. לגרינברג יוחסו עבירות שוחד, רישום כוזב במסמכי תאגיד, הלבנת הון ועבירות על-פי פקודת מס הכנסה וחוק מס ערך מוסף. בקשת המשטרה להרחיקו מבניין העירייה ולמנוע ממנו פעילות נדחתה על ידי בית המשפט.
גלי בהרב-מיארה

גלי בהרב-מיארה (נולדה ב-18 בספטמבר 1959) היא היועצת המשפטית לממשלה. עורכת דין במקצועה. היא האישה הראשונה שמונתה לתפקיד זה. קודם לכן כיהנה, בין היתר, כפרקליטת מחוז תל אביב לעניינים אזרחיים וכיועצת למשרד עורכי הדין תדמור לוי ושות'.